देवेंद्र फडणवीस यांनी शनिवारी रात्री (17 एप्रिल) बीकेसी पोलीस स्टेशनला भेट दिली होती. 

त्याची दखल घेत गृहमंत्री वळसे पाटील म्हणाले की, "पोलिसांवर दबाव टाकणं योग्य नाही, या पुढील काळात अशा गोष्टी सहन केल्या जाणार नाहीत."

वळसे पाटील यांच्या या वक्तव्याला प्रत्युत्तर देताना फडणवीस यांनी म्हटलं, "या प्रकरणी गृहमंत्र्यांना माझी चौकशी करायची असेल किंवा कारवाई करायची असेल तर त्यांनी खुशाल करावी. मी कारवाईच्या इशाऱ्यांना घाबरत नाही. राज्यातील जनतेच्या हितासाठी मी गेले 20 वर्षे विरोधी पक्षाच्या माध्यमातून आवाज उठवतोय. या राजकारणाच्या दरम्यान 36 केसेस माझ्या अंगावर घेतल्या आहेत. आणखी काही केसेस लागल्या तरी हरकत नाही."

पण, राज्याचे गृहमंत्री आणि विरोधी पक्षनेते एकमेकांना इशारा देत आहेत, ते प्रकरण नेमकं काय आहे, हे आता पाहूया.

काय घडलं? 

दमणच्या ब्रुक फार्मा (Bruck Pharma) या कंपनीकडे तब्बल 60 हजार रेमडेसिवीरचा साठा असल्याची माहिती मुंबई पोलिसांना मिळाली. 

त्यानुसार शनिवारी (17 एप्रिल) मुंबई पोलिसांनी ब्रुक फार्मा कंपनीचे मालक राजेश डोकानिया यांना ताब्यात घेतलं. त्यानंतर विरोधी पक्षनेते देवेंद्र फडणवीस, प्रवीण दरेकर हे बीकेसी येथील पोलीस उपायुक्तांच्या कार्यालयात पोहोचले.   

यावेळी प्रसारमाध्यमांशी बोलताना फडणवीस यांनी म्हटलं, "महाराष्ट्राला रेमडेसिवीर मिळाव्यात या प्रामाणिक हेतूने आम्ही सारे प्रयत्न करीत असताना अचानक ब्रुक फार्माच्या अधिकाऱ्याला ताब्यात घेण्याचा महाराष्ट्र सरकारने केलेला प्रकार अतिशय दुर्दैवी, गंभीर आणि चिंताजनक आहे.

"एका मंत्र्यांचा ओएसडी दुपारी फोन करून धमकी देतो आणि विरोधी पक्षाच्या सांगण्यावरून तुम्ही रेमडेसिवीर देऊच कसे शकता, असा जाब विचारतो आणि संध्याकाळी 10 पोलीस त्यांना ताब्यात घेतात, हे सारेच अनाकलनीय आहे."

फडणवीस यांनी पुढे म्हटलं, "महाराष्ट्र आणि दमणच्या परवानग्या घेतल्या असताना, अधिकाधिक रेमडेसिवीर महाराष्ट्राला द्या, असे स्वतः केंद्रीय मंत्र्यांनी या कंपनीला सांगितले असताना इतक्या गलिच्छ पातळीवर राजकारण होत असेल, तर हे फारच गंभीर आहे."

'व्यावसायिकाला वाचवण्यासाठी विरोधी पक्षनेते का गेले?'

देवेंद्र फडणवीस यांच्या या आरोपानंतर राज्याचे अल्पसंख्याक मंत्री नवाब मलिक यांनी माध्यमांशी संवाद साधला.

ते म्हणाले, "रेमडेसिवीरच्या निर्यातीवर बंदी घातल्यानंतर काही कंपन्या आमच्याकडे साठा... \n\nवरील लेखासाठी मला एक चांगले शीर्षक द्या.
रेमडेसिवीर : देवेंद्र फडणवीस म्हणतात, 'मी कारवाईच्या इशाऱ्यांना घाबरत नाही'